**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KOMISIJOS SUDARYMO“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama sudaryti komisiją Vyriausiosios tarnybinės etikos komisijos 2018-10-11 rašte Nr. S-4425-(2.5) „Dėl pavedimo atlikti tyrimą“ nurodytoms aplinkybėms ištirti.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vykdant Klaipėdos miesto savivaldybės mero pavedimą ir atsižvelgiant į gautą Vyriausiosios tarnybinės etikos komisijos 2018-10-11 raštą Nr. S-4425-(2.5) „Dėl pavedimo atlikti tyrimą“.

**3. Kokių rezultatų laukiama.**

Priėmus šį sprendimą, bus sudarytos galimybės tinkamai įvykdyti Vyriausiosios tarnybinės etikos komisijos pavedimą atlikti tyrimą dėl Klaipėdos miesto savivaldybės administracijos direktoriaus pavaduotojos Alinos Velykienės elgesio, komisijos nuomone, galbūt neatitinkančio Viešųjų ir privačių interesų derinimo valstybinėje tarnyboje įstatymo nuostatų.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos.

Savivaldybės administracijos direktorius Saulius Budinas